LEVICE 4. decembra 2023 - Plavkyňa ŠK Atóm Levice Emma Zalánová sa stala šesťnásobnou majsterkou Slovenska na Majstrovstvách Slovenska v plávaní mladších žiakov pod hlavičkou Slovenskej plaveckej federácie, ktoré sa konali v dňoch od 1. do 3.12.2023 v Dolnom Kubíne. Informuje o tom trénerka klubu Mária Kuriačková.
Podľa jej ďalších informácii sa na štartovné listiny všetkých plaveckých disciplín kvalifikovalo 221 najlepších plavcov z 51 plaveckých klubov Slovenska. "Na týchto pretekoch mal zastúpenie aj levický klub ŠK Atóm Levice pod vedením trénerky Márie Kuriačkovej a práve z tohto klubu sa najúspešnejšou plavkyňou podujatia stala práve desaťročná Emma Zalánová, ktorá vyplávala šesť zlatých medailí a jedno striebro," priblížila Kuriačková.
Emma zvíťazila v disciplínach:
100 metrov (m) motýlik 1:21,98 1.miesto
100m znak 1:19,58 1.miesto
100m kraul 1:10,95 1.miesto
100m polohové preteky 1:20,20 1.miesto
200m kraul 2:34,28 1.miesto
200m znak 2:51,69 1.miesto
50m kraul 0:32,40 2.miesto
Emma Zalánová zaplávala najlepší výkon aj v disciplíne 200 metrov polohové preteky 2:53,03 min., napokon ju rozhodcovia diskvalifikovali za nesprávne vykonanú obrátku, pri ktorej sa pomýlila. "Okrem Emmy Zalánovej sa na plaveckých majstrovstvách zúčastnili ďaľšie tri plavkyne, ktoré si výrazne zlepšili svoje osobné výkony," dodala Kuriačková.
Prečítajte si aj:
- Plavkyne ŠK Atóm Levice úspešné na 28.ročníku o Pohár Delfína v Nových Zámkoch
- Ivana Kuriačková v top 10 vo svetovom pohári v triatlone
- Natália Šípošová a Alex Mandák majstri Slovenska v duatlone
Natália Šípošová
100m kraul 1:21,32 13.m
200m kraul 2:58,05 11.m
Viktória Grígerová
100m prsia 1:47,83 19.m
Tamara Kováčová 100m kraul 1:27,59 28.m
Všetky štyri dievčatá si zaplávali aj štafetu 4 x 50m kraul výkonom 2:24,15, ktorým sa umiestnili na 7. mieste. "Súťažná plavecká preteková sezóna pre mladších žiakov sa majstrovstvami ukončila a všetci pretekári klubu ŠK Atóm Levice a školy plávania Ariela si môžu užiť posledné "Vianočné podujatie" dňa 22.12.2023 v krytej plavárni v Leviciach. Nebude chýbať ani zábavná plavecká štafeta s horiacimi sviečkami, ani rodinná štafeta, kde si zapláva rodič s dieťaťom," ukončila trénerka ŠK Atóm Levice.
zdroj a foto: ŠK Atóm Levice